**Skladanie, triedenie a rátanie čistej bielizne**

**Malá prevádzka:**

Čistá, vypraná a vyžehlená bielizeň sa skladá a triedi podľa značiek klienta. Vytriedená a poskladaná sa ukladá na vozíky alebo do košov. Pred tým, ako sa odovzdá klientovi na izbu, musí sa zrátať počet kusov bielizne. Počet čistej bielizne musí byť zhodný s počtom bielizne, ktorá bola odobratá ako použitá (špinavá).

**Postup práce vo veľkej práčovni:**

* vodič práčovne vyzdvihne špinavú bielizeň v prepravných vreciach, ktoré naskladá do klietok vo svojom aute,
* po príchode do práčovne, klietky so špinavou bielizňou sú premiestnené do triediarne,
* stoly v triediarni sú podsvietené, aby bolo vidieť všetko, čo ľudia zabudli vo vreckách, všetky nájdené predmety sú vrátené s vypratým prádlom ich majiteľom, na svietiacom stole je čítačka kódov, ktoré sú pripevnené k jednotlivým kusom oblečenia,
* z triediarne putuje špinavá bielizeň do pračiek, ktoré majú menej tlačidiel ako doma, sú vybavené iba numerickou klávesnicou, na ktorej obsluha zadá číslo programu podľa druhu prádla,
* líšia sa tiež pracie programy, ktoré sú intenzívnejšie a rýchlejšie ako doma, následne po vypratí sa mokrá bielizeň naukladá do vozíka a prevezie k sušičke,
* keď je bielizeň suchá, prebieha triedenie a kontrola, poškodené kusy sa vyradia a pošlú na opravu (zašitie, doplnenie stratených gombíkov),odev s nevypranými škvrnami sa vráti späť do pracieho procesu,
* bezchybne vypratá, opravená a vyžehlená bielizeň je znova načítaná podľa kódu, zabalená a expedovaná späť k majiteľovi.

  

Triedenie bielizne v práčovni Skladanie a balenie vypranej Označenie bielizne - kód

bielizne

Kontrolné otázky:

1. Aký postup práce je v malej práčovni.
2. Poznáš vo svojom okolí veľkú práčovňu?